als_Latn dik_Latn sag_Latn
Bën për spital bashkëshorten, arrestohet peqinasi
Një person është arrestuar nga policia e Peqinit pasi ka rrahur bashkëshorten e tij.
Policia bëri me dije se shtetasi i arrestuar është 49-vjeçari Beqir Sinani, i cili ka ushtruar dhunë të tmerrshme ndaj gruas së tij L.Sinani, 43 vjeçe.
Gjithashtu Sinani ka qëlluar edhe me armë gjahu në ajër brenda mjediseve të shtëpisë, në kushtet e inatit gjatë sherrit.
Ngjarja ka ndodhur në fshatin Grykësh i Madh.
Njoftimi i policisë:
Specialistët e Seksionit për Hetimin e Krimit ndaj Personit në Drejtorinë Vendore të Policisë Elbasan bënë arrestimin në flagrancë të shtetasit: Beqir Sinani, 49 vjeç, banues në fshatin Grykësh i Madh, Peqin. Arrestimi i tij u bë pasi në banesën e tij, në fshatin Grykësh i Madh, Peqin, gjatë një konflikti për motive të dobëta dyshohet të ketë kanosur me një arme gjahu gjysmë automatike bashkëshorten e tij, shtetasen L.S, 43 vjeçe, duke qëlluar në ajër brenda ambienteve të shtëpisë, si dhe ka ushtruar dhunë fizike ndaj saj. Grupi hetimor sekuestroi armën e gjahut në cilësinë e provës materiale. Materialet i kaluan Prokurorisë së Rrethit Gjyqësor Elbasan për veprime të mëtejshme për veprën penale “Dhuna në familje”. /Blitz.al/
als_Latn als_Latn als_Latn als_Latn als_Latn als_Latn als_Latn